Putco-wiele rol weer(Foto: Putco Greater Soweto/Facebook) Putco-busse sal van Woensdag af weer ry nadat stakende werkers ŉ nuwe loonaanbod aanvaar het. Dit sal ŉ 13 dae lange onwettige staking tot ŉ einde bring. Verskeie vergaderings is oor die afgelope drie dae tussen Putco en vakbonde soos Numsa gehou om ŉ oplossing te vind waarmee werkers tevrede sou wees. Die onderhandelingsproses is deur die kommissie vir konsiliasie, mediasie en arbitrasie (CCMA) gefasiliteer. Die ooreenkoms is deur die betrokke werkers en vakbonde onderteken. Putco sê in ŉ verklaring dat die jongste ooreenkoms onder meer die volgende insluit: Putco sê die maatskappy veroordeel voorvalle van intimidasie en aanhitsing tot geweld wat oor die afgelope twee weke deur werkers geopenbaar is. Die busdiens vra ook in sy verklaring om verskoning aan alle Putco-passasiers wat ernstig deur die staking geraak is.